google/wiki40b huggingface dataset:
Purim

Purim (hebr. פורים - žreby, z akkadského pūru) je židovský sviatok a spomienka na víťazstvo Židov pod vedením Mordochaja a kráľovnej Ester nad archetypickým antisemitom Hamanom, ktoré je opísané v biblickej knihe Ester. 
Slávi sa 14. dňa židovského mesiaca adar. V mestách, ktoré mali v Jozueho dobe hradby sa slávi až 15. adaru a hovorí sa mu Šušan purim. Purim je najradostnejším dňom v roku a najbujarejším spomedzi židovských sviatkov. Sprevádzajú ho verejné recitácie knihy Ester, rozdávanie almužien a darčekov, maškarády a konzumácia alkoholu.
Roézé-sur-Sarthe

Poloha

Obec má rozlohu 26,46 km². Najvyšší bod je položený 74 m n. m. a najnižší bod 33 m n. m.

Obyvateľstvo

Počet obyvateľov obce je 2 675 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bohuš Králik

Životopis

Pôvodne technický úradník, 1951-1962 člen Divadla SNP v Martine, 1962-1973 činohry Štátneho divadla v Košiciach. Od roku 1936 sa aktívne venoval ochotníckej činnosti v združení Detva a v divadelnom krúžku v podniku Bučina vo Zvolene. Roku 1951 ho angažovali do profesionálneho divadla. Rozsiahli škálu hereckých výrazových prostriedkov uplatňoval s rovnakou pôsobivosťou vo vážnom i komediálnom repertoári. Rázovité ľudové postavy stvárňoval zriedkavo, jeho doménou boli záporné meštiacke typy. Vytvoril bohatú galériu výrazných, prevažne veľkých postáv.
Skorušina (podcelok)

Polohopis

Podcelok zaberá strednú časť pohoria a od susedných podcelkov Skorušinských vrchov ho oddeľujú výrazné údolia. Rieka Oravica oddeľuje východne ležiacu Oravickú Maguru, Studený potok na západnom okraji vytvára hranicu s podcelkom Kopec. Severným smerom leží Oravská kotlina, severozápadne Oravská vrchovina. Južným smerom leží Podtatranská brázda a jej podcelok Zuberská brázda.

Turizmus

Hrebeňom pohoria vedie  červeno značený turistický chodník, ktorý spája Oravský Biely Potok a Oravice. Na hlavnú trasu sa pripájajú chodníky z obcí v okolí, ktoré zároveň ponúkajú i ubytovacie možnosti.
Taubinger

Životopis

Spoluzakladateľ účastinnej spoločnosti Techma so sídlom v Banskej Bystrici (1. augusta 1942); zameriavala sa na výrobu technických mazadiel, mastí, pást, voskov, textilných a kožných mastí, na obchod s minerálmi a i.; od 1948 pričlenená k n.p. Petrochema Dubová, časť Nemecká, okr. Banská Bystrica. Prevzal po → Karolovi Burdovi Lekáreň sv. Kríža v Banskej Bystrici.
Lauw

Poloha

Obec má rozlohu 4,61 km². Najvyšší bod je položený 720 m n. m. a najnižší bod 370 m n. m.

Obyvateľstvo

Počet obyvateľov obce je 950 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Ҍ

Ҍ (minuskula ҍ) je písmeno cyriliky.
Používa sa len v kildinskej saamčine. Nazýva sa polomäkký znak a označuje patalizáciu predchádzajúcej spoluhlásky d, t a n. Tvarovo sa podobá staroslovienskému písmenu Ѣ (jat).
Morillon (Haute-Savoie)

Poloha

Obec má rozlohu 14,51 km². Najvyšší bod je položený 2 046 m n. m. a najnižší bod 657 m n. m.

Obyvateľstvo

Počet obyvateľov obce je 557 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Peter Krbaťa

Životopis

Strávil detstvo vo Vrútkach. Do sveta hudby ho ako prvá voviedla matka, učiteľka hudobnej školy vo Vrútkach, kde študoval hru na klavíri. V štúdiu neskôr súkromne pokračoval u skladateľa a pedagóga Tadeáša Salvu, ktorý ho popri klavírnej interpretácii zasvätil i do základov hudobnej kompozície. Svoj záujem o umenie ďalej rozvíjal ako vedúci hudobnej skupiny, hrával aj divadlo, recitoval, venoval sa turistike i tenisu.
Študoval na FF UK v Bratislave odbor psychológia umenia - hudby. Po ukončení štúdia pracoval ako podnikový psychológ. Už počas tohto obdobia viedol široký interdisciplinárny tím, ktorý uskutočnil v priebehu 3 rokov výskum v orchestri a zbore Slovenskej filharmónie. Dostal pracovnú ponuku z Vysokej školy múzických umení, kde potom pracoval 25 rokov ako vysokoškolský pedagóg a výskumný pracovník na Hudobnej a tanečnej fakulte VŠMU. Na VŠMU viedol Výskumné a záznamové centrum a ako pedagóg pôsobil na Katedre hudobnej teórie. V rokoch 1991 - 1997 vykonával na HTF VŠMU funkciu dekana. 
Absolvoval študijné pobyty v Poľsku, Nemecku, Gruzínsku i Švédsku. Realizoval viaceré výskumné projekty v oblasti hudobného interpretačného umenia, tak na VŠMU ako aj na konzervatóriách, ZUŠ a i. Boli zamerané na oblasť psychologickej analýzy predpokladov, procesov i produktov hudobnej činnosti, diagnostiku umeleckého nadania, talentu, umeleckej osobnosti ako aj autoreflexiu či problematiku hudobného zážitku. Aktívne sa ako psychológ hudby zúčastnil dlhoročného výskumu výrobcov a interpretov slovenských ľudových hudobných nástrojov v tíme etnomuzikológa Dr. Ivana Mačáka. Bol vedúcim sekcie slovenských psychológov umenia v rámci ČSAV, členom  Výboru klubov hudobnej mládeže SR, dodnes je členom Medzinárodného združenia psychológov hudby.
Od roku 1999 sa významnou mierou podieľal na založení súčasnej Fakulty humanitných vied na Žilinskej univerzite v Žiline (pôvodne Fakulta prírodných vied, kde od r. 2000 viedol Katedru humanitných vied a neskôr vykonával i funkciu prodekana pre rozvoj fakulty). Aj vďaka nemu sa podarilo konštituovať v technickom prostredí univerzity nové študijné odbory, ktoré dnes figurujú na Katedre hudby alebo i Katedre mediamatiky a kultúrneho dedičstva. Bol školiteľom i oponentom vyše troch stoviek študentských bakalárskych i diplomových prác a tiež viac ako desiatich doktorandských dizertačných prác na rôznych vysokých školách na Slovensku i v Česku. Dlhé roky bol šéfredaktorom časopisu ACTA HUMANICA. Ako garant a vysokoškolský učiteľ pôsobil aj na Univerzite tretieho veku na ŽU v Žiline. V roku 2012 mu bola rektorkou ŽU udelená plaketa J. A. Komenského za dlhoročnú pedagogickú činnosť a zásluhy o rozvoj Fakulty humanitných vied ŽU.
Po ukončení štúdia na vysokej škole žil 25 rokov v manželstve s Alenou Krbaťovou, rodenou Bendíkovou, dlhodobou huslistkou v orchestri Slovenskej filharmónie v Bratislave. Má s ňou 3 deti. Z druhého krátkeho manželstva má syna Jakuba. 
Medzi jeho koníčky, okrem hudby a literatúry, patrí fotografovanie, video, počítače a turistika.
V súčasnosti ako dôchodca žije v rodných Vrútkach.
Horehronské dni spevu a tanca

Horehronské dni spevu a tanca (HDSaT) je folklórny festival konajúci sa každoročne v Heľpe v okrese Brezno. Prvý ročník sa uskutočnil v roku 1966, čím patrí medzi najstaršie folklórne festivaly na Slovensku. Od svojho vzniku sa zameriava na kultúru Horehronia, Pohronia, Podpoľania a Gemera. 47. ročníka festivalu sa zúčastnilo takmer 1500 účinkujúcich. V roku 2009 ich bolo okolo 1200.
Okrem programu v amfiteátri sa konajú rôzne sprievodné podujatia: tradičný jarmok, ukážky remesiel, prezentácia kuchyne, výstavy a iné. Počas prvého popoludňajšieho programu sa tradične koná prehliadka detských súborov.
Festival organizuje Banskobystrický samosprávny kraj, Stredoslovenské osvetové stredisko Banská Bystrica a obec Heľpa. Vznikol pôvodne ako súťaž, v roku 1969 sa stal prehliadkou. V roku 1971 bol pre potreby festivalu v Heľpe postavený amfiteáter s kapacitou 3500 divákov. V roku 2008 sa začala jeho rekonštrukcia, ktorá mala stáť približne 116 tisíc €.
50. ročník Horehronských dní spevu a tanca sa uskutočnil 26. až 28. júna 2015.
Manot

Poloha

Obec má rozlohu 20,34 km². Najvyšší bod je položený 231 m n. m. a najnižší bod 132 m n. m.

Obyvateľstvo

Počet obyvateľov obce je 591 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bielorusko

Povrch

Reliéf Bieloruska je málo členitý, prevažuje relatívne rovinatý terén. Najvyšším bodom je Dziaržynskaja hara (po bielorusky: Гара Дзяржынская) vysoká 345 m. Krajina je súčasťou Východoeurópskej nížiny. Typickým krajinotvorným prvkom sú početné jazerá (okolo 11 000), ktorých plocha zväčša nepresahuje 0,5 km². Lesy pokrývajú asi 34 % krajiny, panenský prales sa zachoval v Bielovežskom národnom parku (po bielorusky: Белавеская пушча, po poľsky: Puszcza Białowieska) v poľsko-bieloruskom pohraničí (na zozname svetového dedičstva UNESCO).

Podnebie

Bielorusko patrí do mierneho podnebného pásma na rozhraní kontinentálnych a oceánskych zón. Oceánske prúdenie je spôsobené blízkym Baltským morom a Atlantickým oceánom. Krajina má teplé letá a chladné zimy s relatívne malým počtom zrážok (546 – 693 mm). Priemerná letná teplota neprekračuje 17,5 °C (júl) a zimná -7 °C (január).

Vodstvo

Bieloruské územie sa nachádza na rozvodí medzi Baltským a Čiernym morom. Krajinou pretekajú tri významné vodné toky – Pripiať a Dneper (na 115 km tvorí bielorusko-ukrajinskú hranicu), Berezina a Sož, ktoré tečú do Čierneho mora a rieky na severozápade – Neman, Západná Dvina (Daugava), kým Vilija a Západný Bug tečú do Baltského mora.
Podensac (obec)

Poloha

Obec má rozlohu 8,34 km². Najvyšší bod je položený 25 m n. m. a najnižší bod 2 m n. m.

Obyvateľstvo

Počet obyvateľov obce je 2 731 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Hancock Place

Hancock Place (známy aj ako John Hancock Tower) je najvyšší mrakodrap v meste Boston, ale aj v štáte Massachusetts. So 60 poschodiami meria 241 m a nachádza sa na ulici Clarendon Street. Architektom budovy je I. M. Pei. V budove sa nachádzajú kancelárske priestory. Výstavba prebiehala v rokoch 1971 - 1976.
Ruppes

Poloha

Obec má rozlohu 7,44 km². Najvyšší bod je položený 313 m n. m. a najnižší bod 273 m n. m.

Obyvateľstvo

Počet obyvateľov obce je 123 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Poruba (okres Prievidza)

Polohopis

Obec Poruba leží v Hornonitrianskej kotline severozápadne od mesta Prievidza, na úpätí Malej Magury v nadmorskej výške 400 m n. m.

Pamiatky

Najvýznamnejšou pamiatkou je gotický Kostol sv. Mikuláša zo 14. storočia, v ktorom sa zachovali výnimočné stredoveké fresky a neskororenesančný drevený maľovaný strop v lodi.
Roman Stantien

Trénerské pôsobenie

Od sezóny 2010/11 bol asistentom trénera v HK Nitra. Od januára 2012 pôsobil v rovnakej pozícii v klube HC Slovan Bratislava. Od sezóny 2014/15 sa stal trénerom Dukla Trenčín, za asistenta si vybral Branislava Jánoša. Od apríla roku 2018 nastúpil na pozíciu hlavného trénera HK Poprad .

Rodina

Jeho otec Vojtech Stantien bol česko-slovenský reprezentant v boxe. Synovia Simon (* 1988) a Patrik (* 1993) sú tiež hokejisti.

Reprezentácia

V slovenskej reprezentácii debutoval až ako 33-ročný, vo februári 1997. Zúčastnil sa MS 1997, MS 1998, a ZOH 1998 v japonskom Nagane. V slovenskej reprezentácii odohral 35 zápasov, strelil 7 gólov.
Winnipegské jazero

Winnipegské jazero (ang. Lake Winnipeg) je jazero v južnej Kanade. Je to pozostatok veľkého pleistocénneho ľadovcového jazera Agassiz. Bolo objavené v roku 1733 Verendreyovou expedíciou.
Nachádza sa vo výške 217 metrov nad morom. Rozloha je 24 390 km², dĺžka 386 km, šírka 90 km, max. hĺbka 21 (28) metrov. V jazere sa nachádza veľa ostrovov. Najväčším je Reindeer s rozlohou 181 km². Do jazera sa vlievajú rieky Winnipeg, Saskatchewan, Red. Je odvodňované riekou Nelson. Využíva sa na vodnú dopravu a lov rýb.
Dalibor Janda

Životopis

Na českej hudobnej scéne sa objavil až koncom 70. rokov a jeho popularita veľmi rýchle stúpala. Jeho rodné meno je Václav, ako Dalibor začal vystupovať až v roku 1980. Dalibor je jeho birmovné meno. Jeho prvý hit „Jahodový kokteil“ vyšiel v roku 1983. Do konca 80. rokov 20. storočia patril medzi popredných česko-slovenských umelcov.
Drak (súhvezdie)

Mytologický pôvod

Drak je jedno z najstarších a najväčších súhvezdí na našej oblohe. Vinie sa okolo Malého medveďa. Nápadná je jeho podoba s papierovým drakom.
Hrdina Herakles (u Rimanov Herkules) musel splniť niekoľko ťažkých úloh kráľa Erystea, mimo iného priniesť zlaté jablká zo záhrady Hesperidiek. Hesperidky boli dcéry Atlanta, jedného z Titánov, ktorí bojovali proti bohom. Atlas bol za tres odsúdený na to, aby na svojich ramenách naveky niesol nebeskú klenbu. Herakles premohol draka, ktorý strážil prístup do záhrady (dodnes v kresbách súhvezdí stojí jednou nohou na hlave), a potom prehovoril Atlanta, aby mu jablká priniesol. Musel však za neho podržať nebeskú klenbu. Atlas jablká priniesol, ale tiež nechcel vziať klenbu naspäť. Nakoniec sa predsa len Heraklovi podarilo úlohu splniť. V susednom súhvezdí (Herkules) je znázornený, ako kľačí a odovzdáva zlaté jablká bohyni Hére; bol to jej svadobný dar. Za vernú službu pri bráne do záhrad Hesperidiek bol drak prenesený na oblohu. Tam sa vinie okolo pólu medzi oboma medveďmi. Hlavu má natočenú k Heraklovi tak, ako by ho chcel ešte dodatočne napadnúť. Podľa inej legendy to môže byť drak, ktorý strážil Zlaté rúno, až kým ho Iáson nepremohol.

Hviezdy

Hviezda alpha Draconis menom Thuban bola pred 5000 rokmi Severkou. V jej blízkosti bol totiž v tých časoch Severný svetový pól, ktorý sa neskôr dôsledkom precesie presunul k Polárke. Severný svetový pól bol od Thubanu vzdialený iba 10´, čiže asi tretinu mesačného priemeru. Vtedy začínali Egypťania stavať pyramídy. Thuban bol vraj stále viditeľný priezorom Chufuovej pyramídy. Dnes to už tak nie je; pól sa posunul k Polárke a Thuban obieha okolo pólu tak ako ostatné hviezdy.
Asterizmus Hlava Draka tvoria štyri hviezdy: gama Etamin, beta Rastaban, zéta Grumium a ní Kuma. Spolu s hviezdou mí Arrakis tvoria tieto hviezdy aj asterizmus Päť tiav. Ďalšie jasné hviezdy obrazca sú Altais (Nodus II), Tyl, Aldhibah (Nodus I), Eldish, Gianfar, Alsafi a Dziban.

Objekty

V súhvezdí nie je veľa zaujímavých objektov. Najjasnejší z nich je planetárna hmlovina NGC 6543 (AR = 17h 58,6´; DEC = +36° 38´) nazývaná aj Mačacie oko, o ktorej sa hovorí, že vyzerá ako modrý disk. Nájsť centrálnu hviezdu je ťažšie. Je vzdialená 3000 ly a má jasnosť 8,8 mag.
V hlave Draka leží tiež radiant meteorického roja Drakoníd. Vznikli rozpadom Giacobiniho – Zinnerovej kométy, preto sa im tiež hovorí Giacobinidy. V tomto súhvezdí sa na rektascenzii 18h nachádza aj severný pól ekliptiky.
ISO 3166-2:PE

Kódy ISO 3166-2 pre Peru identifikujú 25 regiónov. Prvá časť (PE) je medzinárodný kód pre Peru, druhá časť pozostáva z troch písmen identifikujúcich región.

Zoznam kódov

PE-AMA Amazonas (Chachapoyas)
PE-ANC Ancash (Huaraz)
PE-APU Apurímac (Abancay)
PE-ARE Arequipa (Arequipa)
PE-AYA Ayacucho (Ayacucho)
PE-CAJ Cajamarca (Cajamarca)
PE-CAL Callao (Callao)
PE-CUS Cuzco (Cuzco)
PE-HUC Huánuco (Huánuco)
PE-HUV Huancavelica (Huancavelica)
PE-ICA Ica (Ica)
PE-JUN Junín (Huancayo)
PE-LAL La Libertad (Trujillo)
PE-LAM Lambayeque (Chiclayo)
PE-LIM Lima (Lima, Huacho)
PE-LOR Loreto (Iquitos)
PE-MDD Madre de Dios (Puerto Maldonado)
PE-MOQ Moquegua (Moquegua)
PE-PAS Pasco (Cerro de Pasco)
PE-PIU Piura (Piura)
PE-PUN Puno (Puno)
PE-SAM San Martín (Moyobamba)
PE-TAC Tacna (Tacna)
PE-TUM Tumbes (Tumbes)
PE-UCA Ucayali (Pucallpa)
Akadémia Policajného zboru v Bratislave

Rektori

V apríli 2013 bola za favoritku ministra Roberta Kaliňáka označená právnička Lucia Kurilovská. Jej vymenovanie bolo aj v septembri 2013 pre neho „citlivá téma“. Problémom s jej vymenovaním môže mať aj prezident Ivan Gašparovič. Ministerstvo vnútra ešte v júli nemalo istotu či prezident Kurilovskú do funkcie vymenuje. Kritizovala ho totiž za nevymenovanie zvoleného Jozefa Čentéša do funkcie generálneho prokurátora. Od obvinení bývalého rektora z korupcie v júli 2012 a jeho odvolaní vysokú školu dočasne viedol Štefan Kočan.
Kurilovskú za rektorku vymenoval prezident Andrej Kiska 27. augusta 2014.
Jaroslav Červeňan

Životopis

Narodil sa 16. apríla 1947 v Čiernej nad Tisou. Od troch rokov žil v Prakovciach.

Reprezentačná kariéra

Za reprezentáciu ČSSR nastúpil prvýkrát 26. apríla 1972 v priateľskom zápase proti Luxembursku (výhra 6:0), keď v 75. minúte vystriedal Viktora. Bol 467. reprezentant a 7. slovenský brankár v drese reprezentácie. Druhý a zároveň posledný zápas za A mužstvo absolvoval 15. októbra 1972 proti Poľsku (prehra 0:3).

Klubová kariéra

S organizovaným futbalom začal v Prakovciach. Do Prešova prišiel v ročníku 1967/68. Za Tatran počas dvoch sezón v II. lige odohral 56 zápasov, v prvej lige ďalších 199. Po vypadnutí Prešova z ligy pôsobil rok v druholigovom Slavoji Trebišov, odkiaľ prestúpil do Interu Bratislava. Na vrcholnej scéne sa objavil ešte v sezóne 1985/86, počas ktorej v drese nováčika DAC Dunajská Streda odohral 20 zápasov. Počas pôsobenia v 1. lige tak celkovo odohral 246 zápasov.
Houyet

Obyvateľstvo

Obec má približne 4 566 obyvateľov (2010).
Saint-Albain

Poloha

Obec má rozlohu 5,64 km². Najvyšší bod je položený 252 m n. m. a najnižší bod 168 m n. m.

Obyvateľstvo

Počet obyvateľov obce je 534 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Oineus (syn Aigypta)

Oineus (starogr. Οἰνεύς – Oineus) je v gréckej mytológii syn egyptského kráľa Aigypta a jeho manželky Gorgo.
Oineus bol jedným z päťdesiatich synov egyptského kráľa Aigypta. Jeho otec sa rozhodol, že svojich synov ožení s päťdesiatimi dcérami svojho brata Danaa, ktorý bol kráľ susednej Líbye. Keďže Danaos s tým nesúhlasil, vypovedal mu Aigyptos vojnu a porazil ho. Danaos nato ušiel s dcérami do Argu na Poloponéze, ale Aigyptos sa so svojimi synmi za ním vypravil a k svadbe ho prinútil.
Oinovi potom za manželku vybrali Podarku, dcéru Danaa a jeho manželky Pierie. Nezmieriteľný Danaos však následne svojim dcéram prikázal, aby svojich manželov počas svadobnej noci zavraždili. Okrem najmladšej Hyperméstry, príkaz splnili všetky a za tento hrozný skutok si po smrti vyslúžili od bohov večný trest nalievať v podsvetí do deravého suda vodu.
Medzivojnové obdobie

Medzivojnové obdobie (lat. Interbellum) je v histórii 20. storočia obdobie od konca prvej svetovej vojny po začiatok druhej svetovej vojny, teda od prímeria 11. novembra 1918 do napadnutia Poľska 1. septembra 1939. Z hľadiska periodizácie dejín, je medzivojnové obdobie začiatkom moderných dejín. Vzhľadom na ťažké dôsledky, ktoré mala prvá svetová vojna na obyvateľstvo celého sveta a hlavne Eurázie, kde prebiehala najintenzívnejšie, nebolo možné počítať s plnohodnotným návratom k normálnemu predvojnovému životu. Prestali existovať viaceré veľké predvojnové štáty ako Rakúsko-Uhorsko, Ruské impérium aj Osmanská ríša.
Pre toto obdobie sú zásadné viaceré morálne a politické dôsledky vojny. Išlo o dobu poznamenanú rastúcou politickou nestabilitou v dôsledku straty dôvery v demokratické zriadenie a nástupom diktatúr fašizmu v Taliansku, nacizmu v Nemecku, komunizmu v Sovietskom zväze. Obdobie sa ale zároveň vyznačovalo aj vedeckým pokrokom a rastom životnej úrovne (hlavne v druhej polovici 20. rokov) v mnohých krajinách. Tento rast však výrazne zasiahla veľká hospodárska kríza v 30. rokoch.
Club Nacional de Football

História

Klub bol založený 14. mája 1899 po fúzii dvoch klubov - Montevideo Football Club a Uruguay Athletic Club. V roku 1902 získal Nacional premiérové víťazstvo v Uruguajskej lige, ktoré dokázal zopakovať aj v nasledujúcom ročníku. V nasledujúcich sezónach zaznamenal Nacional ústup z pozícii. O deväť rokov neskôr triumfoval Nacional v Uruguajskej lige. Nacional potom získal v rokoch 1912 – 1924 deväť ligových titulov. V tomto období absolvoval Nacional po prvýkrát zámorské turné. V Európe odohral tridsaťosem zápasov s bilanciou dvadsaťšesť výhier, sedem remíz a päť prehier. V rokoch 1998 – 2016 získali jedenásť ligových titulov.

Štadión

Štadión Gran Parque Central (Veľký centrálny park) je futbalový štadión v Montevideu, v ktorom hráva svoje domáce zápasy klub Nacional. Má kapacitu 26 500 miest. Štadión hostil Majstrovstvá Južnej Ameriky v roku 1923 a 1924 a Majstrovstvá sveta vo futbale 1930. Abdón Porte, stredopoliar klubu, spáchal samovraždu 5. marca 1918 uprostred poľa, keď si uvedomil, že už nebude súčasťou tímu.
Vladimír Linkeš

Životopis

Pracovník pobočky Výskumného ústavu pôdnej úrodnosti v Banskej Bystrici. Spolupracoval pri tvorbe prírodovedných expozícií v múzeách, pracoval na bonitácii pôd Slovenska. Spoluautor mapovej časti o pôdach v Atlase SSR. Autor publikácií a odborných článkov. Spolupracoval na príprave a realizácii prírodovednej expozície Stredoslovenského múzea v Banskej Bystrici, autor vystavených pôdnych profilov, niekoľko vzoriek daroval múzeu.
Republikánska strana poľnohospodárskeho a maloroľníckeho ľudu

Republikánska strana poľnohospodárskeho a maloroľníckeho ľudu (česky Republikánská strana zemědělského a malorolnického lidu, skr. RSZMĽ, známa aj ako Agrárna strana) bola založená v roku 1922 spojením Republikánskej strany českého venkova (tá sa vyvíjala od roku 1899), Slovenskej národnej a roľníckej strany (Vavro Šrobár, čestný predseda Matúš Dula) a Slovenskej domoviny (Milan Hodža). 
Predsedom bol Antonín Švehla a hlavnými voličmi boli malí a strední roľníci, hlavnými predstaviteľmi boli väčšinou statkári. Strana kombinovala sociálne a demokratické myšlienky a bola vnímaná ako stredo - pravá. Bola jadrom vládnych koalícií v rokoch 1922 až 1938 v období existencie Prvej česko-slovenskej republiky. Strana zvíťazila vo voľbách v rokoch 1925 a 1929. Vo voľbách v roku 1935 ju predstihla Sudetonemecká strana. Švehla bol predsedom vlád v období: 7. október 1922 –  18. marec 1926) a  12. október 1926 – 1. február 1929 a Hodža v období 5. november 1935 –  22. september 1938.
Po mníchovskej dohode (30. september 1938) v období Druhej republiky boli agrárnici hlavnou zložkou Strany národnej jednoty (národní jednoty), ktorej predseda Rudolf Beran zastával až do apríla 1939 funkciu premiéra. 
V období existencie Slovenského štátu (1939 – 1945) bolo oficiálne prezentované zomknutie väčšiny strán s vládnúcou HSĽS (agrárnej a aj Slovenskej národnej strany) a aj preto bola po vojne agrárna strana vyslovene zakázaná v hlave IX. Košického vládneho programu. Jej členovia na Slovensku prešli do Demokratickej strany, v Česku k národným socialistom a ľudovcom. 
Ustanovujúca schôdza exilovej organizácie strany sa konala v Paríži 27. - 28. septembra 1948, a ťažisko jej činnosti bolo v USA. Po 1989 viacero novovzniknutých politických strán v Česku aj na Slovensku sa hlásilo k odkazu pôvodnej Agrárnej strany (v Česku napr. aj Miroslav Sládek).
Rafting

Dejiny

Korene splavovania začínajú už v dávnej dobe v pltníctve. Prvá zmienka o nafukovacom plavidle bola na patentovom úrade v meste Sheet v USA roku 1846, kde je uvádzaná ako záchranná loď. Vo väčšej miere sa začali nafukovacie člny používať v 2. svetovej vojne na záchranu leteckých posádok, alebo ako invázne člny na vylodenie ľahkej pechoty.
Rafting ako náplň voľného času má svoje počiatky v USA po druhej svetovej vojne.

Medzinárodná raftová federácia

V roku 1997 bola založená so sídlom v Juhoafrickej republike Medzinárodná raftová federácia IRF. Táto organizácia pre komerčný rafting vypracovala štandardy pre profesionálnych sprievodcov raftingu. Tieto štandardy vychádzajú už z fungujúcich systémov raftových veľmocí a majú za úlohu stabilizovať rafting, ako bezpečnú formu „extrémneho športu“.

Možnosti splavovania riek na Slovensku

Na Slovensku je možné komerčne splavovať len niektoré rieky a umelé kanály. Medzi splavované rieky patrí Váh (hlavne v okolí Liptovského Hrádku a Strečna), Dunajec, Orava a Hron. Najznámejšia slovenská rieka, na ktorej sa robí rafting primárne pre skúsených rafterov, je rieka Belá na Liptove.
Cyprus kašmírsky

Cyprus kašmírsky (lat. Cupressus cashmeriana) je mohutný, vysokohorský druh cypru, domáci v Himalájach, Bhutáne a severovýchodnej Indii.

Opis

Cupressus cashmeriana patrí medzi stredné ihličnany, dorastá do výšky až 50 m, má silný kmeň, v priemere až 3 m. Tvar stromu je pyramídový. Rastie vo výškach medzi 1250 - 2800 m. Ihličie je šupinaté, ovisnuté, lesklé, modrozelené, voňavé. Strom kvitne v skorej jari, tmavohnedé šišky dozrievajú cca o 24 mesiacov.

Použitie a význam

Vo svojej domovine má posvätný význam, po celé stáročia rastie pri budhistických kláštoroch. Bhutánsky cyprus je oficiálny národný strom Bhutánu. Cyprus kašmírsky je inak okrasným stromom, vysádzaným v záhradách a parkoch.
Ribnica (rieka v Čiernej Hore)

Ribnica je malá rieka, ktorá tečie cez Podgoricu, hlavné mesto Čiernej Hory. Je prítokom Morače, ich sútok sa nachádza v centre mesta. Väčšinu leta je vyschnutá. Podgorica sa v stredoveku volala Ribnica podľa tejto rieky.